ΜΙΑ ΣΕΙΡΑ ΤΟΥ NETFLIX
ΕΜΠΝΕΥΣΜΕΝΗ ΑΠΟ ΤΑ ΤΡΑΓΟΥΔΙΑ "FIRST LOVE" ΚΑΙ "HATSUKOI"
Το έχεις ξανακούσει αυτό;
Για να προετοιμαστούν για τον μακρύ χειμώνα,
οι σκίουροι παίρνουν βελανίδια και καρύδια και τα θάβουν.
Ναι;
Για να μην τα κλέψουν οι ανταγωνιστές τους,
σκάβουν τρύπες και τα καταχωνιάζουν σε διάφορα σημεία.
Και μετά…
φαίνεται ότι όταν είναι έτοιμοι να φάνε, έχουν ξεχάσει πού τα έχουν θάψει!
Αλήθεια;
Δεν είναι γλυκό;
Πολύ γλυκό.
Οδηγεί όμως σε ένα παράπλευρο όφελος.
Ακριβώς.
Αρχίζουν να φυτρώνουν νέα δέντρα.
Αν οι σκίουροι δεν ήταν ξεχασιάρηδες,
θα έτρωγαν τους καρπούς και το δάσος δεν θα μεγάλωνε.
Να φροντίσουμε να μην ξεχάσουμε.
11 Μαρτίου 2001.
Δεν ξέρω αν οι βαθμοί μου στο Λύκειο Κιτάμι ήταν καλοί,
αλλά κατάφερα να αποφοιτήσω.
Σε δέκα χρόνια από σήμερα;
Θα γυρίσουμε εδώ το 2011.
-Μπορείς! -Εντάξει.
-Ορίστε. -Έτσι!
Τι έβαλες μέσα;
Είναι μυστικό.
Εσύ;
Τι άραγε…
Σε δέκα χρόνια;
Τι θα κάνω, άραγε;
Εγώ θα είμαι ο Ιάπωνας Μάβερικ.
Κάποιος σκληρός κι αντισυμβατικός,
που θα αντέχει όλους τους κινδύνους όσο προστατεύει πατρίδα και οικογένεια.
Η γυναίκα μου
είναι μια όμορφη αεροσυνοδός που γυρίζει τον κόσμο.
Για πού πετάς απόψε;
Για μια σύντομη στάση στην Κωνσταντινούπολη.
Καλό!
Καλημέρα σας.
Ακολουθεί ο καιρός για το Μονμπέτσου την Παρασκευή 11 Μαρτίου.
Η θερμοκρασία είναι μείον 4,2 βαθμούς
και θα φτάσει έως 2 βαθμούς.
Ναι. Στον καιρό του Χοκάιντο,
να περιμένετε χιονόπτωση στο Σαπόρο όλο το πρωί μέχρι την εξασθένηση.
Στην Ασαχικάβα από το βράδυ…
Στο Νούμερο 10, οι Αιγόκεροι έχουν την τάση να αποσπώνται.
Συγκεντρωθείτε, λοιπόν, σ' όσα λέει η ιστορία.
Και λυπάμαι πολύ,
αλλά ο Τοξότης έχει τη χειρότερη τύχη σήμερα.
Να προσέχετε να μην ξεχνιέστε.
Γιάε, λένε να προσέχεις να μην ξεχαστείς.
Το άκουσα.
Στο Χοκάιντο;
Μάλιστα.
-Στο σπίτι σου; -Μάλιστα.
Τέτοια εποχή;
Έστρωσαν τα πράγματα στη δουλειά.
Καλά, να προσέχεις μόνο τα ατυχήματα.
Μάλιστα. Θα γυρίσω σύντομα.
ΣΤΑΘΜΟΣ ΑΕΡΟΠΟΡΙΚΗΣ ΒΑΣΗΣ ΦΟΥΤΣΟΥ
Πας κάπου;
Για δουλειά.
Θες φαγητό;
Έχουμε και τον σολομό της Ακέμι.
Δεν θέλω κάτι.
Εντάξει.
Να προσέχεις.
Γεια.
Έτοιμοι, πάμε!
Χώρεσε! Μπήκα στο Νούμερο 7!
Τα κατάφερες!
-Δεν είναι πολύ νεανικό για μένα; -Καθόλου! Σας πάει πολύ.
-Έτσι; -Φυσικά.
Μπορεί να ρίξει μια ματιά κι ο σύντροφός σας.
Να σας προειδοποιήσω, είναι βλακωδώς ειλικρινής.
Δύσκολα λέει ψέματα. Είναι σαν τον Γκόκου παιδί.
Από το Dragon Ball;
Ορίστε.
Τι λες;
Εντάξει.
Αλήθεια;
Να, είδατε τη φάτσα του.
Μπορούσε να πει τουλάχιστον "Ωραίο, αλλά να δω κι άλλα".
Αλλά δεν ξέρει από τέτοια.
Θα πεθάνω αν ξαναδώ αυτό το ύφος,
οπότε φέρτε μόνο τα καλύτερα.
Πολύ καλά.
Με συγχωρείτε.
ΤΟΚΙΟ, ΑΕΡΟΠΟΡΙΚΗ ΒΑΣΗ ΦΟΥΤΣΟΥ, ΜΑΡΤΙΟΣ 2010
Μα αυτό είναι…
-Χίλια… -Είναι 2.000 γιεν.
Δεν είναι θλιβερό;
-Έχεις δίκιο. -Δεν έχω;
Είσαι καλά;
Έφτασε η ώρα.
Ανθυποσμηναγέ Ναμίκι,
ολοκληρώσαμε την αξιολόγησή σου.
Εντάξει.
Ξεπέρασες την πίεση της αποστολής σου
και φαίνεσαι υγιής στο σώμα και το πνεύμα.
Ευχαριστώ πολύ.
Ανυπομονούσα για τις συνεδρίες μας.
Κι εγώ το διασκέδασα.
Βοήθησες να πάρει τα πάνω του και η Πίπι μου.
Έχεις φάει;
Έχει ένα καλό μαγαζί με ράμεν κοντά, θες να πάμε;
Δεν είμαι πια πελάτης, οπότε δεν θα υπάρχει θέμα.
Τι;
Τι να κάνω;
Χτες έφαγα τόνκουτσου με όλες τις γαρνιτούρες.
Είναι εντάξει; Είναι!
Είμαι πολύ επιλεκτική με τα ράμεν.
-Δεν είναι υποχρεωτικό. -Είπα ναι, ξεκάθαρα.
-Αλήθεια; -Ναι.
Δες από τα συμφραζόμενα.
Σχολάω στις πέντε.
Ζέβρες. Βασικά, ζέβρες.
Κυρία Τσουνέμι!
Καρπ, Καρπ, Καρπ
Καρπ από τη Χιροσίμα
Αναρωτιόμουν για λίγο καιρό.
Δεν φοβάσαι τίποτα.
Τι αγένεια! Αυτό πίστευες για μένα;
-Φοβάσαι κάτι; -Όχι.
Είδες;
Το Τσουνέμι Αρικάβα βγαίνει από το Τσουνέμι Τσούντα.
Μ' αρέσει να λέω "Η συστολή είν' ο χειρότερος εχθρός".
Ποιος είν' αυτός;
Τι; Δεν τον ξέρεις;
Ο Τσουνέμι Τσούντα των Καρπ. Η πρώτη μεταγραφή το '81.
Έριχνε πιο γρήγορα όταν ζόριζαν τα πράγματα.
Είχε όμως πρόβλημα αυτοπεποίθησης
κι ο προπονητής τού έδινε αλεύρι ως πλασέμπο όταν είχε άγχος,
λέγοντας ότι ήταν φάρμακο.
Αλήθεια;
Εμπρός, Καρπ!
-Αυτό είναι το πλασίμπο μου. -Κάτσε, έχεις άγχος; Γιατί;
ΕΝΑΝ ΧΡΟΝΟ ΑΡΓΟΤΕΡΑ
Πού βρισκόμαστε, λοιπόν;
Μου αρέσεις σίγουρα.
Σε τι κατάταξη;
Τι χαζός που είσαι!
Ξέρεις, μπορείς να λες και κανένα ψέμα.
Αρκεί μόνο να πεις "Είσαι το Νούμερο 1" και τέλος.
Συγγνώμη.
Αν δεν μπορείς…
Θέλω κάτι επίσημο.
Να έχει μια ταμπέλα.
Όπως… ότι βγαίνουμε.
Πώς κάποια μαγαζιά με ράμεν
αρχίζουν να σου αρέσουν όλο και πιο πολύ όσο πηγαίνεις;
Μπορεί να σου αρέσουν αν αρχίσεις να βγαίνεις μαζί μου.
Συγγνώμη.
Είπα πάρα πολλά.
Μ' αρέσει αυτό σε σένα.
-Καλημέρα σας! -Καλημέρα.
ΩΣ ΤΗ ΔΕΥΤΕΡΑ ΘΑ ΕΧΩ ΓΥΡΙΣΕΙ ΣΤΟ ΤΟΚΙΟ. ΑΣ ΤΑ ΠΟΥΜΕ ΤΟΤΕ.
ΤΟ ΜΗΝΥΜΑ ΕΣΤΑΛΗ
ΕΝΤΑΞΕΙ. ΘΑ ΠΕΡΙΜΕΝΩ. ΝΑ ΠΡΟΣΕΧΕΙΣ.
Χτύπησε κανείς;
Είστε όλοι καλά;
ΤΣΟΥΝΕΜΙ ΑΠΟΤΥΧΙΑ ΣΥΝΔΕΣΗΣ
Λόγω του σεισμού, δεν θα εκτελούνται δρομολόγια τρένου.
Ζητούμε συγγνώμη.
Γύρισα!
Πλάνα από το Μιγιάκοσι, Ιβάτε, στις 3:25 μ.μ., 40 λεπτά νωρίτερα.
Ένα κατάμαυρο τσουνάμι χτύπησε την αποβάθρα, πλημμυρίζοντας την πόλη.
Αυτοκίνητα παρασύρθηκαν.
Την ορμή του τσουνάμι δεν μπόρεσαν να αντέξουν ούτε πλοία,
που τα βλέπουμε να παρασύρονται στη στεριά.
Το τσουνάμι διέλυσε την αποβάθρα, που έγινε μια μαύρη, συμπαγής μάζα.
Είστε καλά;
Ευχαριστώ.
-Ευχαριστώ. -Προσέχετε.
Η κυβέρνηση κήρυξε έκτακτη ανάγκη πυρηνικής ενέργειας
σύμφωνα με τον Νόμο για τα Ειδικά Μέτρα Αντιμετώπισης Πυρηνικών Καταστροφών.
Με συγχωρείτε.
ΕΝΑΝ ΧΡΟΝΟ ΝΩΡΙΤΕΡΑ
Φοβάμαι κάτι.
Το σκοτάδι.
Πιο πολύ από το να δείξω σε κάποιον που μ' αρέσει ότι δεν έχω καθόλου στήθος.
Ναι;
Όχι και καθόλου.
Έλα!
Έχω μεγάλη οικογένεια, τύπου Μόνος στο Σπίτι.
Κι οι γονείς μου είναι πολύ απρόσεκτοι.
Όταν ήμουν μικρή, προτού φύγουμε για διακοπές,
παγιδεύτηκα σε μια ντουλάπα κι έμεινα πίσω.
Και πηγαίναμε και στο Μπεπού.
Δεν χρειάστηκε να διώξω κλέφτες,
αλλά για μια οχτάχρονη, 15 ώρες στο σκοτάδι μοιάζουν αιωνιότητα.
Από τότε έχω τα φώτα αναμμένα όταν κοιμάμαι.
Ωραία.
Χαίρομαι που δεν σε έριξε στα ναρκωτικά.
Αυτό θα 'ταν κακό.
Στην κορυφή της πρώτης, χωρίς άουτ, γεμάτες βάσεις.
Τσουνέμι!
Τσουνέμι.
Καρπ, Καρπ, Καρπ
-Καρπ της Χιροσίμα -Τσουνέμι;
Τσουνέμι;
Τσουνέμι!
Χτύπησες;
Ευτυχώς.
Γιατί;
Και το Χοκάιντο;
Δεν μπόρεσα να πάω.
Δεν θα πάω τελικά.
Λυπάμαι για όλα.
Νοιάζομαι για σένα.
Χαρουμίτσι.
Όμως…
λόγω έκτακτης ανάγκης,
πρέπει να γυρίσω στη βάση.
Μπορεί να αργήσω λίγο.
Λυπάμαι που δεν μπορώ να μείνω.
Πήγαινε.
Καλά θα είμαι εγώ.
Όταν γυρίσω, να είμαστε μαζί.
Γίνε η κοπέλα μου.
Περίμενέ με.
Το "τσουνέ" στο Τσουνέμι σημαίνει σταθερό αστέρι.
Ένα αστέρι που 'ναι πάντα εκεί όταν κοιτάς ψηλά.
Θα περιμένω.
Να γυρίσεις ασφαλής.
Εκτεταμένες ζημιές στην ακτή του Ειρηνικού
όταν τσουνάμι που προκλήθηκε από τον σεισμό χτύπησε την περιοχή.
ΒΑΣΗ ΚΟΜΑΚΙ
Τριάντα λεπτά ως τη φόρτωση!
Τρέχουμε!
Πρέπει να παραδώσουμε αυτές τις προμήθειες στις ζώνες καταστροφής με ασφάλεια.
Απομάκρυνση εμποδίου.
Θετικό.
-Ανεβάζω ταχύτητα. -Ανεβάζω.
Εξακολουθούν να αγνοούνται 14.274 άτομα μετά το περιστατικό τον περασμένο μήνα.
Ακόμα και τώρα, ο στρατός συνεχίζει τις αποστολές βοήθειας και διάσωσης,
ενώ παράλληλα απομακρύνει τα χαλάσματα.
Μαμά!
Τσουτζούρου!
Τι ωραίο καπέλο!
Σ' αρέσει το σχολείο;
Ναι. Μπορούμε να αγοράσουμε Evolvine;
Ένα μόνο.
Ναι!
Αν ταιριάξω ένα ακόμα, θα συμπληρώσω το Μουγκέν Τορνάντο.
Να μου το δείξεις.
Να ξεχάσουμε το Evolvine και να δώσουμε σ' αυτούς τα λεφτά;
Είναι η ώρα η Ιαπωνία να δράσει ενωμένη.
Κάντε μια δωρεά στα θύματα του σεισμού.
Εντάξει.
Τι λες για 500 γιεν;
Στείλτε δύναμη στο Τόχοκου.
Ευχαριστούμε.
Πολύς κόσμος έχασε τα υπάρχοντά του.
Ευχαριστούμε.
Κάντε τη δωρεά σας για τα θύματα του σεισμού.
Τελειώσαμε;
Ναι. Ευχαριστώ.
Εντάξει.
Συγγνώμη για την αναστάτωση που προκάλεσα.
Δεν φταις εσύ.
Έχουμε στο αίμα μας την ατυχία με τους άντρες.
Γιάε μου,
ορίστε.
Συγγνώμη.
Ακόμα δεν ξέρω
αν έκανα τη σωστή επιλογή για σένα.
Πάντα θα είσαι το ξεχωριστό μου κορίτσι.
Ο πατέρας σου ήταν κάθαρμα,
αλλά μου χάρισε εσένα.
Αυτό μου φτάνει και με το παραπάνω.
Θα φύγω προτού αρχίσουμε να κλαίμε.
Κα Νογκούτσι,
οι κυκλικοί κόμβοι αντιστοιχούν με τη ζωή.
Αν δεν ακολουθήσεις τον ρυθμό τους, δεν θα γίνεις ποτέ οδηγός ταξί.
Μην το σκας,
Γιάε Νογκούτσι!
Κοίτα μπροστά!
Πάρε ανάσα.
-Και ξεκίνα! -Μάλιστα!
-Εντάξει, τώρα ξεκίνα. -Μάλιστα.
-Πάμε! -Ναι.
Πάμε!
Πώς βγαίνω στην εθνική οδό;
Από εκεί.
Εντάξει.
Εντάξει, έναν ακόμα γύρο.
Μάλιστα.
Γεια, ο Γιουκίχιτο είμαι. Επιβεβαίωσα την κατάθεση.
Δεν είναι πολλά, αλλά μ' αυτά μπορείς να πάρεις κάτι στον Τσουτζούρου.
Δεν είναι απαραίτητο.
Ξέρω ότι δεν είναι εύκολο.
Άσε με να κάνω αυτό.
Δεν είναι αυτός ο λόγος,
μα θέλω να βλέπω πιο συχνά το παιδί.
Με στέλνουν για δουλειά στο Σαπόρο.
Θα παίρνω το τρένο να τον βλέπω.
Ναι. Φυσικά.
Άλλωστε, είσαι η μητέρα του.
Ωραία.
Ευχαριστώ.
Γεια σου.
Ναι.
ΧΟΚΑΪΝΤΟ ΑΥΓΟΥΣΤΟΣ 2012
Μπράβο για σήμερα.
Με συγχωρείτε.
Ανθυποσμηναγός Ναμίκι, παρουσιάζομαι.
Χαρουμίτσι Ναμίκι. Μετατέθηκα σήμερα στην αεροπορική βάση Τσιτόσε.
Τραυμάτισες τη μέση σου, έμαθα.
Μάλιστα. Ήταν δική μου αμέλεια.
Δουλειά σου δεν είναι μόνο να πετάς.
Κάποτε ήμουν στο τμήμα μεταγωγών του Μίχο.
Το κεφάλι σου ψηλά και να εκτελείς τα καθήκοντά σου στο έδαφος.
Μάλιστα, θα κάνω ό,τι μπορώ.
Πόσο θα μείνεις;
Παραιτήθηκα.
-Τι; -Έχω συνέντευξη στο Σαπόρο τη Δευτέρα.
Αλήθεια;
Θα μου κάνεις πια ξενάγηση στην πόλη σου;
Είναι τέλεια!
Ευχαριστώ που περιμένατε.
Ορμάμε.
Ωραίο δεν είναι;
Πεντανόστιμο.
Καλώς ήρθατε!
Τεράστιο!
Αλήθεια;
Σας ευχαριστώ πάρα πολύ.
-Κάτσε… -Σταματάμε;
-Συγγνώμη. Περίμενε εδώ. -Όλα καλά;
Για να δω.
Πολύ κακό αυτό.
Είναι εντάξει;
Ήρθε.
Με κοροϊδεύεις;
Έχω και δουλειές!
Γιατί είσαι ακόμα τόσο ενοχλητικός;
Τι; Πάμε;
Γεια χαρά. Είμαι ο Μπόντζι.
ΣΥΝΕΡΓΕΙΟ ΝΑΜΙΚΙ
Τι θα κάνεις, λοιπόν;
Με τι;
Πότε θα βάλεις κουλούρα;
Τι; Γιατί;
Τι εννοείς γιατί; Δεν είσαι πια παιδί.
Παραιτήθηκε για να έρθει εδώ. Αυτό σημαίνει.
Σ' αρέσει, έτσι;
-Ναι. -Ορίστε, τότε.
Μάλιστα…
Χαρουμίτσι;
Μη μου πεις ότι ακόμα…
Όχι βέβαια.
Φτιάξ' το γρήγορα, χαζέ!
Τι ωραίο που ήταν αυτό!
Πολύ σφιχτά είν' αυτά τα μπουλόνια.
Πόσο είσαι;
Πέντε;
Είσαι πέντε;
Ελπίζω να σας αρέσει.
Αμνησία.
ΤΟΝ ΠΡΩΤΟ ΤΟΥ ΕΡΩΤΑ ΤΟΝ ΧΤΥΠΗΣΕ ΑΜΑΞΙ
ΝΟΜΙΖΩ ΟΤΙ ΑΚΟΜΑ ΝΙΩΘΕΙ ΕΝΟΧΕΣ…
ΤΟ ΚΑΛΟ ΕΙΝΑΙ
ΟΤΙ ΑΥΤΗ ΕΙΝΑΙ ΠΑΝΤΡΕΜΕΝΗ ΚΑΙΡΟ ΤΩΡΑ
ΘΕΛΩ ΝΑ ΕΙΝΑΙ ΕΥΤΥΧΙΣΜΕΝΟΣ ΚΙ Ο ΑΔΕΡΦΟΣ ΜΟΥ ΠΙΑ!
Ελάτε, καθίστε όλοι κάτω.
Θα κάνουμε πρόποση!
Αγάπη μου;
-Μόνο εσείς οι δύο πίνετε; -Εντάξει είμαι.
Γρήγορα!
Όχι ακόμα.
Γρήγορα!
Καλό!
Ο Μπόντζι έχει ήδη…
Καλό.
Πολύ καλό.
-Πολύ καλό. -Πιες την μπίρα σου.
ΓΙΑΕ ΝΟΓΚΟΥΤΣΙ
Μου αρέσεις.
Θα βγεις μαζί μου;
Τι; Εδώ;
Λυπάμαι.
Αποκλείεις
να το ξανασκεφτείς;
Λυπάμαι.
Με χαροποιεί που νιώθεις έτσι για μένα.
Φταίει αυτός
με τα μηνύματα;
Κι εγώ το καταλαβαίνω.
Αλλάζει όλη σου η έκφραση.
Είναι ήδη με κάποια.
Ε, τότε…
Σήκω, σε παρακαλώ.
Το να μπορείς να βρεις κάποιον
που να τον ερωτευτείς
σε κάνει να εκτιμάς τη ζωή.
Νομίζω ότι είναι κάτι πολύ απίθανο.
Όπου κι αν είναι
ή με οποιονδήποτε,
αυτό δεν αλλάζει.
Οπότε αυτό αρκεί.
Θα έπρεπε να μας φαίνεται αρκετό.
Γιάε;
Βασικά,
πιστεύω στη μοίρα.
Μια μέρα
κάποια πολύ ξεχωριστή εμφανίστηκε
σε μια σκατοδουλειά.
Ήταν σαν εξωτικό ζώο.
Εφήμερη
και διάφανη.
Χάρη σ' αυτήν
άρχισα να ανυπομονώ να πάω στη δουλειά.
Και γαρίδες έμαθα να τρώω.
Μπορεί να με πεις υπερβολικό που το αποκαλώ μοίρα,
αλλά αν κάποια μέρα κάνω εκτροφείο γαρίδας στο εξωτερικό,
ας πούμε,
και βγάλω μια περιουσία και βρω μια όμορφη γυναίκα,
ο κόσμος τότε θα λέει
ότι η Γιάε Νογκούτσι
άλλαξε τη ζωή του Ούταρο Ουράμπε.
Δεν έχω σχεδιάσει τίποτα τέτοιο τώρα…
Αλλά
η ζωή είναι γεμάτη
από τέτοιες ουσιαστικές συναντήσεις.
Για να γυρίσω στα λόγια σου…
σου αρκεί όντως αυτό;
Να λες ψέματα για όσα νιώθεις;
Να τα κρύβεις;
Τη συνηθίζεις τη μοναξιά.
Το ξέρω εκ πείρας.
Εντάξει.
Αν δεν το μετανιώσεις, έχεις την πλήρη στήριξή μου.
Όμως…
αν δεν έχει γίνει έτσι…
μην πας να το σκάσεις, Γιάε Νογκούτσι.
Κοίτα εμπρός!
Πάρε μια ανάσα και ξεκίνα.
Ακόμα κι όταν πληγώνεσαι ή ντρέπεσαι,
πρέπει να κάνεις άλματα στη ζωή.
ΕΠΙΣΚΟΠΗΣΗ ΠΤΗΣΗΣ
Ναι;
Πίσω είναι.
Μπορείς να επιστρέψεις αυτά στην Ούτα;
Είσαι ελεύθερος;
Περίμενε.
Ξεκινάει σε λίγο.
Πώς το ήξερες;
Τα αεροπλάνα πετάνε προς τον άνεμο.
Αν είναι ισχυροί οι βόρειοι άνεμοι, απογειώνονται από νότο προς βορρά.
Δεν θα την ξαναδείς ποτέ;
Είναι με άλλον.
Κάποιον που μέσα από πραγματικότητες κάνει ορατές τις ρωγμές στη σύγχρονη κοινωνία.
Σκληρός αντίπαλος ακούγεται.
-Καλά είμαι, το ξεπέρασα ήδη. -Χωρίς να της πεις πώς νιώθεις;
-Μπορώ να προβλέψω το αποτέλεσμα. -Τι θες;
Θα κάνω απλώς ό,τι θέλει ο μπαμπάς μου για να 'ναι ευτυχισμένος.
-Πόσων χρόνων είσαι, είπαμε; -Δεκατεσσάρων.
Εγώ δεν τα κατάφερα.
Δεν μπορούσα να το ξεπεράσω.
Μετά μπλέχτηκαν τα πράγματα.
Περίμενα χρόνια.
Τελικά; Το ξεπέρασες;
Όχι.
Πλήγωσα ένα σημαντικό άτομο και το έσκασα.
Δεν έπρεπε να γνωριστούμε.
Αν δεν την είχα γνωρίσει, δεν θα ένιωθα έτσι.
Ναι.
Θα μπορούσες να υπάρχεις χωρίς να ξέρεις
αυτές τις μαγικές στιγμές
ή αυτές τις άγρυπνες νύχτες.
Κι εσύ;
Σ' ευχαριστεί η ζωή σου;
Τα αεροπλάνα έχουν την ταχύτητα V1.
Μια ταχύτητα που χωρίζει τη μοίρα.
Όσο είσαι κάτω από αυτήν την ταχύτητα
μπορείς να ακυρώσεις την απογείωση.
Μόλις όμως σπάσεις τη V1
μόνη επιλογή είναι να πετάξεις.
Η ζωή πιθανότατα έχει
ορισμένες τέτοιες κρίσιμες στιγμές.
Για μένα και για σένα.
Τι θες;
Να αντιμετωπίσεις απρόβλεπτους ανέμους;
Ή να περιμένεις τον ούριο άνεμο να σε παρασύρει;
Να διαλέξεις τις φωτογραφίες για το βίντεο στο γλέντι μόλις γυρίσεις.
Τσουνέμι.
Θέλω να πούμε για μας.
Ας μιλήσουμε.
Ερώτηση.
Είσαι ένας γενναίος κυνηγός
στα βουνά και κυνηγάς μια πολική αρκούδα,
όταν ξαφνικά σε πυροβολούν κατά λάθος.
Ο γιατρός λέει ότι πεθαίνεις.
Ποιον θες να δεις προτού πεθάνεις;
Οι πολικές αρκούδες δεν ζουν στα βουνά.
Κυνηγούσες μια μαύρη αρκούδα
όταν σε πυροβόλησαν, στο ίδιο σενάριο.
Για πες. Ποιον θες να δεις προτού πεθάνεις;
Ποιον θες να δεις;
Λυπάμαι.
Όχι εσένα.
Είναι κάποια που δεν μπορώ να ξεχάσω.
Αυτό σε κάνει Χαρουμίτσι.
Δεν θα κάτσω να περιμένω κάποιον που δεν μ' αγαπά.
Το "τσουνέ" είναι από το "σταθερό άστρο".
Ένα άστρο που λάμπει μόνο του.
Μπορώ να επιβιώσω και χωρίς εσένα.
Άντε, πήγαινε!
Καλά τα πήγα, έτσι;
ΓΙΑΕ ΝΟΓΚΟΥΤΣΙ ΕΝΑ ΝΕΟ ΜΗΝΥΜΑ
ΘΑ ΣΕ ΠΕΡΙΜΕΝΩ ΤΟΝ ΑΛΛΟ ΜΗΝΑ ΣΕ ΕΚΕΙΝΟ ΤΟ ΕΣΤΙΑΤΟΡΙΟ ΜΕ ΤΑ ΖΥΜΑΡΙΚΑ
ΕΝΤΑΞΕΙ
Έχετε αποφασίσει;
-Θα περιμένω την παρέα μου. -Πολύ καλά.
ΕΣΤΙΑΤΟΡΙΟ ΣΕΪΓΙΟΚΕΝ
Με συγχωρείτε.
Παρακαλώ;
Κύριε Ναμίκι;
Λυπάμαι.
Δεν θα μπορέσω σήμερα.
Εντάξει, καταλαβαίνω.
Δεν έγινε τίποτα.
Ίσως κάποια άλλη φορά.
Επίσης…
Ναι;
Ήθελα να σε ενημερώσω
ότι θα φύγω από την Ιαπωνία του χρόνου.
Η μέση μου καλυτέρευσε χάρη σε σένα,
οπότε μεταναστεύω για να γίνω πάλι πιλότος.
Μπορεί να ήταν σύντομο, αλλά σ' ευχαριστώ για όλα.
Εντάξει.
Σε χαιρετώ, λοιπόν.
Μπορώ να πω κάτι;
Μετανιώνω.
Τα ψέματα.
Που σου 'πα ψέματα.
Κύριε Ναμίκι…
μου αρέσεις.
Πάρα πολύ, μάλιστα.
Ένιωθα έτσι…
από την αρχή.
Λυπάμαι.
Και
πρόσεχε, σε παρακαλώ.
Εντάξει.
Κι εσύ.
Αν και δεν θα βρεθούμε,
κοίτα να 'σαι ευτυχισμένη.
Εντάξει.
Ευχαριστώ πολύ.
Μπορείς να πάρεις ό,τι θέλεις.
Δεν έχω βρει ακόμα κάτι που να θέλω.
Αυτό εδώ;
Πάρ' το, ελεύθερα.
Έγινε!
Αυτό εδώ;
Αυτό, τότε.
Έλα τώρα!
Ο Χαρουμίτσι χώρισε και φεύγει στο εξωτερικό.
Σίγουρα αυτή τον παράτησε.
Θες να φάμε γιακιούντον ή γιακισόμπα;
Ούντον.
Έχεις μπαταρίες;
Τι;
Πόσες;
Δύο ΑΑ.
Νομίζω ότι έχω μερικές εδώ.
Τις βρήκα.
Ορίστε.
Τι τις θες;
Τίποτα.
Έτοιμα!
Τελικά έφτιαξα και τα δύο.
Τα συστατικά ήταν στην ουσία τα ίδια.
Κόκκινο τζίντζερ!
Τι μου θύμισες τώρα!
Μπορώ να ακούσω;
Το τελευταίο μας φιλί είχε
Γεύση από τσιγάρο
Μια γεύση πικρή
Αύριο τέτοια ώρα
Άραγε πού θα βρίσκεσαι;
Και στο μυαλό σου ποια θα 'χεις;
Εσύ θα είσαι πάντα η αγάπη μου
Αν μια μέρα κάποιον άλλον ερωτευτώ
Ν' αγαπώ θα ξέρω Εσύ με έχεις μάθει
Εσύ θα είσαι πάντα η αγάπη μου
Αυτό θα μένει πάντα τραγούδι θλιβερό
Μέχρι κάποιο άλλο να μπορώ να τραγουδώ
Ο χρόνος που ακίνητος μένει
Τώρα μοιάζει πάλι να ξεκινά
Είναι τόσα τα πράγματα Που να ξεχάσω δεν θέλω
Αύριο τέτοια ώρα
Πως θα κλαίω το ξέρω
Αφού εσένα θα σκέφτομαι
Θα είσαι πάντα μες στην καρδιά μου
Πάντα θα κρατώ ένα μέρος μόνο για σένα
Ελπίζω κι εσύ στην καρδιά σου Ένα για μένα να κρατάς
Εσύ θα είσαι πάντα ο μόνος που αγαπώ
Αυτό θα μένει πάντα τραγούδι θλιβερό
Μέχρι κάποιο άλλο να μπορώ να τραγουδώ
Εσύ θα είσαι πάντα η αγάπη μου
Αν μια μέρα κάποιον άλλον ερωτευτώ
Ν' αγαπώ θα ξέρω Εσύ με έχεις μάθει
Εσύ θα είσαι πάντα η αγάπη μου
Αυτό θα μένει πάντα τραγούδι θλιβερό
Τώρα και για πάντα
Υποτιτλισμός: Άννα Καρβούνη